Հայկական շրջանակներում բերդը հայտնի դարձավ ամենայն հայոց բանաստեղծ Հովհաննես Թումանյանի <<Թմկաբերդի առումը>> պոեմից հետո: Հայտնի է, որ ամենայն հայոց բանաստեղծը պոեմը գրել է Ջավախք կատարած ճամփորդության ընթացքում տեղացիների կողմից Արա իշխանի և նրա գեղեցկուհի, բայց դավաճան կնոջ մասին ավանդապատման տպավորությունների տակ: Շահ- Աբասի անվան հետ առնչվող ՝ բերդի անկման դեպքերի արձագանքները պահպանվել են նաև վրաց գրականության մեջ: